**KURSSIN ARVIOINTI**

Nimi: Sara Ailu

Kurssin arviointi koostuu itsearvioinnista ja opettaja-arvioinnista (yht. 50 %) sekä tentistä (50%). Ryhmäkohtaisesti voidaan päättää mahdollisesta ryhmätehtävästä ja sen osuudesta arvioinnissa. Arvosana demoista muodostuu seuraavasti:

* Itsearviointi: 50 %
* Opettaja-arviointi: 50%

Opettajalla on oikeus vaikuttaa demojen kokonaisarvosanaan +/- 1.

|  |  |
| --- | --- |
| Arvioinnin tapa | Arvioinnin kohde |
| Itsearviointi (50 %)  sanallinen ja numeerinen, joka perustellaan suhteessa kriteereihin  (Pienryhmän itsearviointi) | 1. **Oppiminen** suhteessa kurssitavoitteisiin 2. **Aktiivinen ote** omaan ja ryhmän oppimiseen 3. *Minä kieli- ja viestintäasiantuntijana* -**sivusto**   (**Ryhmätehtävä**, osuus esim. puolet itsearvioinnista) |
| Opettaja-arviointi (50 %) | ***Minä kieli- ja viestintäasiantuntijana***  **-sivusto**  **(Ryhmätehtävä)** |

Arvioi oppimistasi ja osallistumistasi kurssilla ja perustele itsearviointisi suhteessa kriteereihin. Tallenna lomake omalla nimelläsi ja palauta se Peda.netin palautuslaatikkoon.

**Kurssin yhteiset kriteerit: oma oppiminen, Minä kieli- ja viestintäasiantuntijana -sivusto sekä osallistuminen**

|  |  |  |  |
| --- | --- | --- | --- |
|  | Oppiminen suhteessa kurssitavoitteisiin ja asiantuntijuuden kehittyminen | Sivuston toteuttaminen ja oppimistehtävien laatu | Osallistuminen: Aktiivinen ote omaan ja ryhmän oppimiseen |
| Erinomainen (5) | Osaa eritellä ja tulkita monipuolisesti kielen merkitystä erilaisissa tilanteissa ja osana yksilön ja yhteisöjen toimintaa.  Osaa eritellä pedagogista toimintaa ja oppimistehtäviä siitä näkökulmasta, millaisia kielellisiä identiteettejä niissä rakentuu ja miten niissä ohjataan tekstien tulkintaa ja tuottamisprosesseja. Osaa huomioida oppilaiden erilaisuuden (kielitaito, ikä, temperamentti jne.).  Pystyy reflektoimaan kriittisesti omaa kehittymistään, tunnistamaan kehittämiskohteitaan ja aktiivisesti laajentamaan omaa ymmärrystään kieli- ja viestintäasiantuntijana. | Tunnistaa omia kehittämiskohteitaan ja tekee oppimisesta itselleen merkityksellistä. Työskentelee aktiivisesti omien tavoitteidensa saavuttamiseksi, mikä näkyy myös luento- ja demotehtävien sekä Minä kieli- ja viestintäasiantuntijana -sivuston laadussa.  Tarkastelee tehtävissä ja sivustolla kurssin ilmiöitä ja oppimistaan analyyttisesti, kriittisesti ja monipuolisesti sekä rohkeasti omaa ajatteluaan uudistaen.  Sivustolle on koottu monipuolisesti resursseja, pohdintaa ja ideoita kielen ja kirjallisuuden opettamiseen, ja tekijä on linkittänyt teoriaa käytäntöön. | Työskentely yhteisten tavoitteiden saavuttamiseksi osoittaa oma-aloitteisuutta ja yhteistyökykyä.  Osallistuu aktiivisesti ryhmän yhteisen ymmärryksen rakentamiseen sekä puhujana että kuuntelijana: tuo keskusteluihin uusia, perusteltuja aineksia ja syventää jo esitettyjä.  Osallistuminen on rakentavaa, tavoitteellista sekä toisia osallistavaa ja kunnioittavaa. |
| Kiitettävä (4) | Toiminta ei kaikilta osin yllä erinomaiselle tasolle. | Toiminta ei kaikilta osin yllä erinomaiselle tasolle. | Toiminta ei kaikilta osin yllä erinomaiselle tasolle. |
| Hyvä (3) | Ymmärtää kielen merkityksen erilaisissa tilanteissa ja osaa useimmissa tilanteissa eritellä ja tulkita sitä.  Pedagogisen toiminnan, oppimistehtävien ja kielellisten ilmiöiden erittely ja tulkinta on tarkoituksenmukaista sekä oppilaiden kielellisten identiteettien rakentumisen että moninaisuuden kannalta.  Pystyy reflektoimaan omaa kehittymistään ja tunnistamaan kehittämiskohteitaan kieli- ja viestintäasiantuntijana. | Tunnistaa omia kehittämiskohteitaan ja pyrkii tekemään oppimisesta itselleen merkityksellistä, mikä näkyy myös tehtävien ja sivuston laadussa.  Tarkastelee tehtävissä ja sivustolla kurssin ilmiöitä ja oppimistaan monipuolisesti eritellen ja analysoiden.  Sivustolla on resursseja, pohdintaa ja ideoita kielen opettamiseen. | Työskentelee aktiivisesti yhteisten tavoitteiden saavuttamiseksi.  Osallistuminen on tavoitteellista ja toisia kunnioittavaa, mutta osallistumistavoissa on monipuolistamisen varaa. Esim. tuo keskusteluihin uusia aineksia muttei välttämättä rohkaise toisia osallistumaan. |
| Tyydyttävä (2) | Toiminta ei kaikilta osin yllä hyvälle tasolle. | Toiminta ei kaikilta osin yllä hyvälle tasolle. | Toiminta ei kaikilta osin yllä hyvälle tasolle. |
| Välttävä (1) | Tunnistaa kielen merkityksen erilaisissa tilanteissa, mutta pedagogisen toiminnan, oppimistehtävien ja kielellisten ilmiöiden erittely ja tulkinta on pinnallista ja/tai vähäistä.  Tekee satunnaisia havaintoja oppilaiden erilaisuudesta.  Pystyy jossain määrin reflektoimaan omaa kehittymistään ja tunnistamaan kehittämiskohteitaan. | Pystyy jossain määrin tunnistamaan omia kehittämiskohteitaan. Ei ole aktiivisesti pyrkinyt tekemään oppimisesta itselleen merkityksellistä tai tarkastellut kovin analyyttisesti kurssin ilmiöitä ja omaa oppimistaan.  Tehtävät täyttävät tehtävänannon, mutta sivuston laadinta on ulkokohtaisia, ja sivusto on pikemminkin töiden ja materiaalien säilömispaikka. | Työskentely yhteisten tavoitteiden saavuttamiseksi on ollut vähäistä.  On osallistunut olemalla paikalla, kuuntelemalla ja tekemällä annetut tehtävät.  On kuitenkin osallistunut yhteisen ymmärryksen rakentamiseen esim. pienryhmissä. |
| Hylätty (0) | Ei täytä arvosanan 1 kriteerejä. | Ei täytä arvosanan 1 kriteerejä. | Ei täytä arvosanan 1 kriteerejä. |

|  |  |  |  |
| --- | --- | --- | --- |
| Oma arvio: numero 4 perusteluineen  (50 %) | Oppiminen suhteessa kurssitavoitteisiin ja asiantuntijuuden kehittyminen  Moni asia kurssilta oli tuttua jo entuudestaan, sillä olen päässyt näkemään henkilökohtaisesti ruohonjuuritasolta lapsieni kielellistä kehitystä. Tästä huolimatta oli ilo saada uusia näkökulmia opettamiseen ja sen mahdolliseen toteuttamiseen.  Olen mielestäni hyvin luova ja osaan soveltaa erilaisia materiaaleja helposti. Vahvuutenani koen juuri tekstien tulkinnan ja osaan suhtautua kriittisesti lukemaani. Opetusharjoittelussa ollessani, huomioin erilaisia oppilaita luontevasti ja tunnistin tuen tarpeet.  Mitä enemmän pääsen kasvattamaan kokemustani kentällä, sitä enemmän saan varmuutta vahvuuksistani ja kehittämiskohteistani.  Oppilaan tuntemus tulee olemaan ominta vahvuuttani sekä hyvä huumori    Oma arvio: 4 | Sivuston toteuttaminen ja oppimistehtävien laatu  Tehtävät olivat mielenkiintoisia ja tein sivustoa aktiivisesti peilaten omiin kokemuksiini ja ajatuksiini.  Kurssi oli erittäin herättelevä ja sain paljon työkaluja mukaani, joita voin sitten tulevaisuudessa käyttää työssäni lasten parissa.  Olen ylpeä siitä, että lukemisintoni on kasvanut yliopisto opiskelujen myötä. Harmi ettei aika tahdo aina riittää, vaikka intoa piisaisikin.  Keskustelin demoilla käydyistä ilmiöitä usein opiskelijoiden kanssa ja näin laajensin samalla näkökulmaani.  Oma arvio: 4 | Osallistuminen, aktiivinen ote omaan ja ryhmän oppimiseen  Meidän koko syksyn ryhmän panos oli erittäin hyvä. Ilmiöt herättivät paljon keskustelua niin demoilla kuin yliopiston ulkopuolellakin. Keskustelut olivat opettavaisia.  Osallistuin tunnilla hyvin ja toin rohkeasti esiin mielipiteeni toisia kuitenkin kunnioittaen. Opin paljon myös muiden puheenvuoroista. Vuorovaikutus ryhmän kesken oli kiitettävää.  Oman elämäntilanteeni vuoksi, en päässyt ihan jokaiselle demolle, mutta työskentelin paljon itsenäisesti kotona.  Oma arvio: 4 |
| Opettajan arvio (50 %) |  |  |  |

**Mahdollisen ryhmätyön kriteerit: ryhmän prosessi + sen merkitys lopputulokselle, lopputulos**

**Luova kirjoittaminen ryhmätyö**

* Ryhmätyön aiheen valinta oli helppoa, sillä kukin ryhmäläinen oli erittäin kiinnostunut aiheesta. Motivaatiota kasvatti suuresti ehkä myös se, että jokainen ryhmäläisestä opiskelee luovaa taideainetta eli musiikkia. Tämän vuoksi aiheeseen oli kätevä tarttua. Työn jakaminen sujui mutkitta, sillä ensiksi kukin sai perehtyä kirjalliseen aiheeseen itsekseen. Ryhmätyö tapaamisessa päätimme, että presentaatio toteutetaan toiminnallisesti. Oli ilo huomata, miten idearikas ryhmä meillä oli. Ideoita tulvi mieleen ja tämän vuoksi ryhmätyö eteni haluttuun suuntaan ja kohti tavoitetta. Onnistuimme saavuttamaan halutut näkökulmat, kuten esimerkiksi tunnekasvatuksen, itsereflektoinnin, näytelmäkirjoitukset, tarinat ja oppiainerajoja ylittävät oppiaineet. Valitettavasti presentaation toteuttamiselle ei ollut tarpeeksi aikaa ja kiireen tuntu saattoi näkyä esityksessämme. Iloksemme saimme kuitenkin suoraa palautetta kanssa opiskelijoiltamme, että toteutus oli loistava ja he saivat kokonaisen käsityksen esityksemme luonteesta ja ideasta. Teoria osuudet löytyvät huolellisesti palautettuna pedanetistä muiden opiskelijoiden käytettäväksi tulevaa varten. Esimerkillisestä tiimityöstä, luovuuden kasvattamisesta ja uusien näkökulmien tuomisesta annan ryhmällemme **arvosanaksi 5**

**5 erinomainen:** Ryhmä on perehtynyt tehtävään ja valitsemaansa pedagogiseen sisältöön/ilmiöön syvällisesti ja monipuolisesti. Ryhmä on pyrkinyt aktiivisesti laajentamaan omaa ymmärrystään kieli- ja viestintäasiantuntijoina sekä tekemään oppimisesta itselleen merkityksellistä. Tuotoksesta käy ilmi, että ryhmä on valinnut ja työstänyt materiaalit erittäin pohditusti ja perustellusti – tuotoksessa ei ole turhaa referointia. Ryhmän ymmärrys aiheesta välittyy tuotoksesta oivaltavien esimerkkien kautta. Tuotos on pedagogisesti perusteltu, tavoitteellinen ja laadukas. Ryhmänä toimiminen ja vastuiden jakaminen tiiminä on ollut erinomaista.

**3 hyvä**: Ryhmä on perehtynyt tehtävään ja valitsemaansa pedagogiseen sisältöön/ilmiöön hyvin. Ryhmä on pyrkinyt tekemään oppimisesta itselleen merkityksellistä. Tuotoksesta käy ilmi, että ryhmä on valinnut ja työstänyt materiaalit harkiten – tuotoksessa ei juuri ole turhaa referointia. Ryhmän ymmärrys aiheesta ilmenee tuotoksessa hyvien esimerkkien ja pedagogisten valintojen avulla. Aiheeseen perehtymisessä, taustatiedon soveltamisessa, perusteluissa, ymmärryksen jakamisessa muille ja/tai tuotoksessa on joitakin laadullisia ja/tai määrällisiä puutteita. Ryhmänä toimimisessa ja vastuiden jakamisessa on ollut pieniä puutteita, mutta kokonaisuus on hyvä.

**1 välttävä**: Ryhmä on perehtynyt tehtävään ja valitsemaansa pedagogiseen sisältöön/ilmiöön pinnallisesti, esimerkiksi lähinnä referoiden. Ryhmä tuo esille pedagogisia esimerkkejä, mutta ne jäävät irrallisiksi tai tuotos jää muuten ohueksi. Ryhmän ymmärrys ilmiöstä välittyy heikosti tuotoksesta. Ryhmänä toimiminen ja vastuiden jakautuminen on ollut jäsentymätöntä.